ปกติแล้วแฟนผมประจำเดือนจะมาวันที่ 28-29 แต่ก่อนหน้านี้3เดือน จะมาไม่ตรงกันบางเดือนมา 26 27 31 แต่เมื่อเดือนที่ผ่านมา เดือน พ.ย. ประจำเดือนยังไม่มา ณ วันที่ 7 ธ.ค. วันที่4 ธ.ค.ตรวจขึ้นขีดเดียว ควรตรวจอีกรอบวันที่เท่าไหร่ดีครับ (เดือน พ.ย.มีอะไรกัน2รอบ) (ป้องกันตลอด) *ในเคสนี้มีโอกาสที่จะท้องสูงมั้ยครับ*
สวัสดีค่ะประจำเดือนปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกประจำเดือนที่ไม่มาหรือมาช้ากว่า 35 วัน ถือว่าช้าผิดปกติ ควรจะต้องตรวจหาสาเหตุ ซึ่งสาเหตุที่พบได้บ่อยและต้องหาก่อนก็คือเรื่องการตั้งครรภ์ โดยสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุอื่นๆเช่นความผิดปกติของมดลูกหรือรังไข่ที่อาจมีอยู่ได้ต่อไปถ้ามีเพศสัมพันธ์แบบป้องกันใส่ถุงยางตลอด ถุงไม่ขาด ไม่รั่ว โอกาสตั้งครรภ์เกิดได้น้อยกว่า 1-2 % ค่ะ